แนวโน้ม SET เช้ารีบาวด์ คลายกังวลวิกฤต “แบงก์สหรัฐ”
นักวิเคราะห์ฯคาดตลาดหุ้นไทยเช้านี้รีบาวด์ตามตลาดหุ้นในภูมิภาคเอเชีย คลายกังวลวิกฤตธนาคารในสหรัฐฯ อีกทั้งคาดว่าการถูกบังคับขายจากการทำ Block Trade จะลดลงด้วย ให้แนวรับ 1,518-1,520 จุด แนวต้าน 1,530-1,535 จุด
นักวิเคราะห์ฯคาดตลาดหุ้นไทยเช้านี้รีบาวด์ตามตลาดหุ้นในภูมิภาคเอเชีย คลายกังวลวิกฤตธนาคารในสหรัฐฯ อีกทั้งคาดว่าการถูกบังคับขายจากการทำ Block Trade จะลดลงด้วย ให้แนวรับ 1,518-1,520 จุด แนวต้าน 1,530-1,535 จุด
15 มี.ค. 2566

นายณัฐพล คำถาเครือ ผู้อำนวยการฝ่ายวิเคราะห์หลักทรัพย์ บล.หยวนต้า (ประเทศไทย) กล่าวว่า ตลาดหุ้นไทยเช้านี้รีบาวด์ สอดคล้องกับตลาดหุ้นอื่นในภูมิภาคเอเชีย หลังตลาดหุ้นสหรัฐกลับมาบวกได้ จากนักลงทุนเริ่มคลายกังวลวิกฤตธนาคารในสหรัฐฯ ล่ม ขณะเดียวกันก็เริ่มเห็นนักลงทุนต่างชาติกลับมาเปิดสถานะ Long ในตลาดฟิวเจอร์รวมราว 34,000 สัญญา หลังจากเทขายไปพอสมควร
ทั้งนี้มองว่าการปรับตัวลงของดัชนีเมื่อวานนี้ ส่วนหนึ่งมาจากการถูกบังคับขาย (Force Sell) จากการทำ Block Trade เห็นได้จากสถานะคงค้าง เมื่อวันจันทร์อยู่ที่ระดับ 40,000 ล้านบาท และวันอังคาร ได้ปรับตัวลงมาอยู่ที่ระดับ 35,000 ล้านบาท ซึ่งใกล้กับระดับเฉลี่ย 5 ปี ที่อยู่ประมาณ 32,000 ล้านบาท ทำให้วันนี้โอกาสที่จะถูก Force Sell น่าจะลดลงแล้ว โดยให้แนวรับไว้ที่ 1,518-1,520 จุด และแนวต้าน 1,530-1,535 จุด